30 
ESSAI SUR LA POÉSIE FRANÇAISE 
L’autrier a vint, en cel autre païs, 
Qu’uns chevalier ot une dame amée: 
La dame, tant que fust en sou bon pris, 
Li a s’amor escondile et véée. 
Puis, fut un jor qu’éle li dit: «Amis, 
» Par paroles vos ai mené, mains dis, 
» Or est l’amor conéue et provée; 
» D’or-en-avant serai à vos devis. » 
Li chevalier la regarda el vis, 
Si la vit moult pâlie et descolorée : 
« Dame, fait-il, certes mal sui baillis , 
» Quant dès l’autrier n’oï vostre pensée. 
» Yostre cler vis qui sembloit flor de lis 
» Est si alés ore de mal en pis, 
» Qu’il m’est avis que me soiés emblée. 
» A tart avés, dame, ce conseil pris. » 
Quant la dame s’oït si ramposner, 
Vergoigne en ot; si dit par felonnie : 
« Pardieu , vassal, j’el dis por vous gaber, 
» Cuidiés-vous dont qu’à certes le vos die? 
» Certes nenil ; ne me vint en penser 
» Qu’onques nul jor je vos deignasse amer. 
» Que vos avés, par Dieu, meillor envie 
» D’un bel valet baisier et accoler. » 
— « Dame, fait-il, j’ai bien oï parler 
» De vostre pris, mais ce n’est ore mie : 
» Et de Troie r’ai-je oï conter 
» Qu’ele fu jà de moult grant seignorie, 
» Or ni puet-on que la place trover. 
» Por ce, dame , vos loe à escuser, 
» Que cil ne soient atains de l’irésie 
» Qui désormais ne vos vorront amer. » 
